Davlat statistika qo‘mitasi 100ta uy xo‘jaligiga nechta shaxsiy kompyuter to‘g‘ri kelishi haqidagi ma’lumotni e’lon qildi. Qo‘mitaning uy xo‘jaliklari tanlama kuzatuvlari ma’lumotlariga ko‘ra, 2020 yilning yanvar-sentabr holatiga har 100ta uy xo‘jaligiga to‘g‘ri keladigan shaxsiy kompyuterlar soni 56tani tashkil etdi. Qayd etilishicha, bu ko‘rsatkich 2010 yilda 12ta, 2015 yilda 47tani tashkil etgan. Avvalroq O‘zbekistonda har 100ta xo‘jalikka qancha mobil telefon to‘g‘ri kelishi ma’lum qilingandi.